1.9.2022
SL
Uradni list Evropske unije
C 334/133
(20)
Boj proti agresivnemu davčnemu načrtovanju v Uniji je bistvenega pomena za: (ii) zagotavljanje pravične obrav­ nave davkoplačevalcev; in (iii) zaščito javnih financ.
Luksemburg je majhno, odprto gospodarstvo z velikim integriranim finančnim sektorjem, kar v veliki meri pojasnjuje velike finančne tokove.
Vendar ti veliki finančni tokovi odražajo tudi, da je v državi prisotnih veliko podjetij pod tujim nadzorom, ki se ukvarjajo s financiranjem znotraj skupine in z zakladniškimi dejavnostmi.
Posebno skrb vzbuja odsotnost pri viru odtegnjenega davka ali enakovrednih ukrepov za plačila obresti in licenčnin v jurisdikcije z nizko ali ničelno davčno stopnjo, ki niso vključene na seznam Unije z jurisdikcijami, ki niso pripravljene sodelovati v davčne namene (18).
Za plačila obresti in licenčnin podjetij s sedežem v Luksemburgu v jurisdikcije zunaj EU bi lahko veljala nizka obdavčitev ali neobdavčitev, če ta plačila niso obdavčena ali so obdavčena po nizki stopnji v jurisdikciji prejemnici.
Luksemburg je sprejel nekaj ukrepov za boj proti agresivnemu davčnemu načrtovanju.
Vendar so bili ukrepi doslej omejeni in nezadostni za reševanje vprašanja v zvezi s plačili v tujino v davčnem sistemu, ki bi ga multinacionalne družbe lahko uporabile za agresivno davčno načrtovanje.
(21)
V skladu s členom 19(3), točka (b), Uredbe (EU) 2021/241 in merilom 2.2 iz Priloge V k navedeni uredbi načrt za okrevanje in odpornost vključuje obsežen nabor reform in naložb, ki se medsebojno krepijo, ter okvirni načrt za izvedbo do 31. avgusta 2026.
Te prispevajo k reševanju vseh ali pomembnega dela gospodarskih in socialnih izzivov, opredeljenih v specifičnih priporočilih, ki jih je Svet v okviru evropskega semestra v letih 2019 in 2020 naslovil na Luksemburg, poleg morebitnih specifičnih priporočil za državo, izdanih do datuma sprejetja načrta za okrevanje in odpornost.
Ti izzivi se nanašajo zlasti na odpornost zdravstvenega sistema, vključevanje na trg dela in naložbe v zeleni in digitalni prehod, pomanjkanje cenovno dostopnih stanovanj in institucionalno odpornost okvira za preprečevanje pranja denarja.
Načrt za okrevanje in odpornost vključuje ukrepe za povečanje javne ponudbe cenovno dostopnih stanovanj.
Ta načrt vključuje tudi naložbe v proizvodnjo energije iz obnovljivih virov in trajnostni promet, kar prispeva k postopnemu razogljičenju gospodarstva.
Digitalne javne storitve ter obsežen javni raziskovalni in inovacijski projekt na področju kvantnih komunikacijskih tehnologij bi spodbudili naložbe podjetij in srednjeročno povečali rast produktivnosti.
Kar zadeva preprečevanje pranja denarja in financiranja terorizma, načrt za okrevanje in odpornost vključuje kombinacijo ukrepov za izboljšanje preglednosti in okrepitev okvira za nadzor nad ponudniki finančnih storitev.
Strategija za znanja in spretnosti ter programi usposabljanja, določeni v načrtu za okrevanje in odpornost, vključno s posebnim ciljem za starejše delavce, bi morali prispevati k izboljšanju vključevanja na trg dela.
(22)
Izvajanje načrta za okrevanje in odpornost Luksemburga naj bi prispevalo k doseganju nadaljnjega napredka pri zelenem in digitalnem prehodu.
Ukrepi, ki podpirajo podnebne cilje v Luksemburgu, predstavljajo 61 % skupnih dodeljenih sredstev iz načrta za okrevanje in odpornost, ukrepi, ki podpirajo digitalne cilje, pa 32 % skupnih dodeljenih sredstev iz načrta za okrevanje in odpornost.
Celovito izvajanje načrta za okrevanje in odpornost v skladu z zadevnimi mejniki in cilji bo Luksemburgu pomagalo hitro okrevati po posledicah krize zaradi COVID-19, hkrati pa bo okrepilo njegovo odpornost.
Sistematično vključevanje socialnih partnerjev in drugih ustreznih deležnikov ostaja pomembno za uspešno izvajanje načrta za okrevanje in odpornost ter drugih ekonom­ skih politik in politik zaposlovanja, ki presegajo načrt za okrevanje in odpornost, da se zagotovi široko prevze­ manje odgovornosti za celoten program politik.
(23)
Luksemburg še ni predložil partnerskega sporazuma ali drugih programskih dokumentov kohezijske politike iz Uredbe (EU) 2021/1060 Evropskega parlamenta in Sveta (19).
V skladu z Uredbo (EU) 2021/1060 naj bi Luksem­ burg pri načrtovanju programov skladov kohezijske politike za obdobje 2021–2027 upošteval zadevna specifična priporočila.
To je predpogoj za izboljšanje učinkovitosti in povečanje dodane vrednosti finančne podpore, prejete iz skladov kohezijske politike, ob hkratnem spodbujanju usklajevanja, dopolnjevanja in skladnosti med temi skladi kohezijske politike ter drugimi instrumenti in skladi Unije.
Uspešno izvajanje mehanizma za okrevanje in odpor­ nost ter programov kohezijske politike je odvisno tudi od odprave ozkih grl za naložbe v podporo zelenemu in digitalnemu prehodu ter uravnoteženemu teritorialnemu razvoju.
(18) Sklepi Sveta z dne 24. februarja 2022 o revidiranem seznamu EU z jurisdikcijami, ki niso pripravljene sodelovati v davčne namene (UL C 103, 3.2.2022, str. 1).
(19) Uredba (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L 231, 30.6.2021, str. 159).